Ordonanța Tribunalului din 22 ianuarie 2025 – Ballesté Torralba ș.a./SRB
(Cauza T-528/17)1
(„Acțiune în anulare și în despăgubire – Politica economică și monetară – Mecanismul unic de rezoluție a instituțiilor de credit și a anumitor firme de investiții – Schemă de rezoluție pentru Banco Popular Español – Act care nu este supus căilor de atac – Inadmisibilitate vădită”)
Limba de procedură: spaniola
Părțile
Reclamanți: María Ballesté Torralba (Alcarrás, Spania), David Lozano Jiménez (Alcarràs), María Carmen Estruch Martínez (Alcarràs), Ramón Ribes Jové (Alcarràs) (reprezentant: E. Silva Pacheco, avocat)
Pârât: Comitetul unic de rezoluție (reprezentanți: H. Ehlers, M. Fernández Rupérez, A. Lapresta Bienz și J. Rius Riu, agenți, asistați de B. Meyring, F. Fernández de Trocóniz Robles, T. Klupsch și S. Ianc, avocați)
Obiectul
Prin acțiunea formulată, reclamanții solicită, pe de o parte, în temeiul articolului 263 TFUE, anularea Deciziei SRB/EES/2017/08 a sesiunii executive a Comitetului Unic de Rezoluție (SRB) din 7 iunie 2017 privind adoptarea unei scheme de rezoluție pentru Banco Popular Español SA și, pe de altă parte, rambursarea pierderii de valoare a ansamblului activelor lor care decurge din adoptarea acestei decizii și repararea prejudiciului rezultat din această pierdere.
Dispozitivul
Respinge acțiunea ca fiind vădit inadmisibilă.
Constată că nu este necesar să se pronunțe cu privire la cererile de intervenție formulate de Regatul Spaniei, de Comisia Europeană, de Banco Santander, SA și de Banco Popular Español, SA.
Îi obligă pe doamna María Ballesté Torralba, pe domnul David Lozano Jiménez, pe doamna María Carmen Estruch Martínez și pe domnul Ramón Ribes Jové să suporte propriile cheltuieli de judecată, precum și pe cele efectuate de Comitetul unic de rezoluție (SRB).
Regatul Spaniei și Comisia Europeană vor suporta fiecare propriile cheltuieli aferente cererilor de intervenție.
Banco Santander va suporta propriile cheltuieli, precum și pe cele efectuate de Banco Popular Español, aferente cererilor de intervenție.
____________
1     JO C 424, 11.12.2017.